b'\n_START_ARTICLE_\nVilma Oura\n_START_PARAGRAPH_\nVilma Oura (s. 2001) on suomalainen uimari. H\xc3\xa4n edustaa Helsingfors Sims\xc3\xa4llskapia valmentajanaan Matti M\xc3\xa4ki._NEWLINE_Oura rikkoi 16-vuotiaana kes\xc3\xa4ll\xc3\xa4 2017 pitk\xc3\xa4n radan nuorten EM-uinneissa Anu Koiviston 19-vuotiaan 200 metrin selk\xc3\xa4uinnin Suomen enn\xc3\xa4tyksen 1,5 sekunnilla. H\xc3\xa4n paransi SE:t\xc3\xa4 kisojen jokaisella kolmella uintikerrallaan sijoittuen loppukilpailussa viidenneksi. Pian t\xc3\xa4m\xc3\xa4n j\xc3\xa4lkeen Oura osallistui Tampereella SM-kilpailuihin, joissa h\xc3\xa4n sijoittui samalla matkalla sek\xc3\xa4 nuorten SE-ajalla 100 metrin selk\xc3\xa4uinnissa hopealle ja voitti HSS:n joukkueessa avausosuuden nuorten SE-ajalla 4\xc3\x97100 metrin sekauintiviestin Suomen mestaruuden._NEWLINE_Joulukuussa 2017 K\xc3\xb6\xc3\xb6penhaminassa uiduissa lyhyen radan EM-uinneissa Oura paranteli 200 metrin selk\xc3\xa4uinnin alkueriss\xc3\xa4 Lotta Upanteen kolme vuotta vanhaa nuorten SE-aikaa 0,76 sekunnilla. Uusi nuorten SE aika on 2.09,68_NEWLINE_Ouran is\xc3\xa4 on 1990-luvun moninkertainen selk\xc3\xa4uinnin Suomen mestari ja vesipalloilija Ville Oura.'